2022.2.24.
HU
Az Európai Unió Hivatalos Lapja
L 45/1469 BIZOTTSÁG KÍSÉRLETI PROJEKTEK
PP 07 —.
ALCÍM AZ EMBEREKBE, A TÁRSADALMI KOHÉZIÓBA ÉS AZ ÉRTÉKEKBE VALÓ BEFEKTETÉS (folytatás) PP 07 22
(folytatás)
PP 07 22 01
(folytatás) Megjegyzések
Európa kulturális örökségének sokfélesége hatalmas számtalan értéket hordoz Európa polgárai és közösségei, valamint a városi és vidéki életkörnyezet számára.
Mint ilyen, kulcsfontosságú eszköz Európa jövője szempontjából.
Összeköti múltunkat, jelenünket és jövőnket azáltal, hogy határokon, kultúrákon és generációkon keresztül összekapcsolja az embereket, köztük a fiatalokat, valamint erősíti öntudatunkat és összetartozásunkat (helyi és európai szinten egyaránt).
Előmozdítja továbbá a társadalmi kohéziót és befogadást, és hozzájárul a fenntartható fejlődéshez, különösen azáltal, hogy kulcsszerepet játszik az éghajlat-politikában, valamint életformánk zöld és digitális átalakulásában.
A kulturális örökség 2018-as sikeres európai éve, amelynek keretében a kulturális örökség minden szintjén és az egész kontinensen – a tagjelölt tagállamokat is beleértve – korábban soha nem látott mértékben mozgósították a kulturális örökség szereplőit, egyértelműen megmutatta, hogy a kulturális örökség képes felhívni a polgárok – különösen a fiatalabb generációk – figyelmét az európai projektre és az abban való részvételre, a közös történelem és értékek alapján.
A kísérleti projekt célja, hogy megfelelően és hatékonyan fenntartsa a kulturális örökség európai éve (2018) örökségét azáltal, hogy támogatja az Európai Örökség Platform létrehozását, amely a kulturális örökség valamennyi érdekelt felét összefogó önálló érdekképviseleti és tudásplatform.
A Bizottság kulturális örökséggel foglalkozó szakértői csoportjának égisze alatt azon fog munkálkodni, hogy koherens és összehangolt fellépést biztosítson a Bizottsággal (DG EAC) annak érdekében, hogy valamennyi uniós intézmény és érdekelt fél folyamatos és megerősített párbeszédet és fellépést folytasson.
Arra is törekedni fog, hogy megerősítse a polgárok (különösen a fiatal generáció) Európa kulturális örökségével kapcsolatos szerepvállalását.
Ez úgy érhető el, ha az ifjúságot a platform valamennyi tevékenységébe bevonják.
A kulturális örökségben érdekelt felek köre rendkívül gazdag és változatos, de még mindig széttöredezett, ezért erősebb koordinációra van szükség.
Így mindenkinek óriási előnye származna egy állandó és dinamikus központból, amely folyamatosan, rugalmas és költséghatékony módon mozdítaná elő a különböző projektek (amelyek közül többet uniós programokból finanszíroznak), a kulturális örökségre közvetlen vagy közvetett hatást gyakorló különböző uniós szakpolitikai programok, valamint az örökséggel kapcsolatos különböző kezdeményezések és a kulturális örökségben érdekelt felek (helyi, regionális, nemzeti, európai és nemzetközi) bevált gyakorlatai közötti szinergiákat.
Az Európai Örökség Platform a kulturális örökség teljes ökoszisztémájának érdekeit fogja szolgálni és tükrözni fogja a tárgyi, szellemi és digitális kulturális örökséget felölelő teljes ökoszisztémát, ugyanakkor szinergiákat fog teremteni minden más releváns szakpolitikai területtel, például a környezetvédelem, az éghajlat-politika, a városés vidékfejlesztés, a kutatás, az innováció, az oktatás és a külkapcsolatok terén.
Egy ilyen platform fő célja az lesz, hogy a kulturális örökséggel kapcsolatos szakpolitikák holisztikus és integrált megközelítése érdekében egyesítse mind a köz-, mind a magánszféra hangjait, erőit és erőforrásait valamennyi szinten, különösen uniós szinten, és biztosítsa, hogy valamennyi vonatkozó uniós és nemzeti szakpolitika és prioritás megfelelően tartalmazza a kulturális örökség dimenzióját.
Ennek során tiszteletben tartja a következő átfogó prioritásokat: –
inkluzivitás, sokféleség és egyenlőség, különösen a fiatalok megszólítása kommunikációs kampányok, projektekbe való bevonásuk és szerepvállalásuk növelése, valamint képzési lehetőségeik révén;
–
zöld átalakulás és az éghajlatváltozás elleni küzdelem, különösen a kulturális örökségben érdekelt felek mozgósítása révén, hogy foglalkozzanak az éghajlatváltozás és a kulturális örökség legsürgetőbb témájával, egyrészt azokkal, amelyek fenyegetést jelentenek a kulturális örökségre nézve, másrészt azokkal, amelyek lehetőséget teremtenek az alkalmazkodásra és az éghajlatváltozás mérséklésére irányuló intézkedések kidolgozására.